CIMBT ได้กำไรขายหุ้นในพอร์ต
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

คณะกรรมการบริหารบริษัท ไอ.ซี.ซี. อินเตอร์เนชั่นแนล (ICC) มีมติให้บริษัท ซื้อหุ้นในบริษัท เวิลด์คลาส เรนท์ อะคาร์ จำนวน 2.75 แสนหุ้น ราคาเฉลี่ยหุ้นละ 95.21 บาท เป็นเงิน 26.18 ล้านบาท จากธนาคารซีไอเอ็มบี ไทย (CIMBT) ส่งผลให้ถือหุ้นเพิ่มขึ้นจาก 17.76% เป็น 25%
ปัจจุบันบริษัท เวิลด์คลาสฯ ทำธุรกิจรถเช่าภายใต้เครื่องหมายการค้า “BUDGET” มีทุนจดทะเบียน 380 ล้านบาท และ ณ วันที่ 31 พ.ค. 2553 บริษัทมีมูลค่าหุ้นทางบัญชีเท่ากับ 98.18 บาทต่อหุ้น
นอกจากนี้ บริษัทได้สละสิทธิหุ้นเพิ่มทุนในบริษัท สยาม ดีซีเอ็ม จำนวน 1.6 แสน หุ้น ราคาซื้อหุ้นละ 100 บาท เป็นเงิน 16 ล้านบาท ให้กับผู้ถือหุ้นกลุ่มญี่ปุ่นเพื่อลดการถือหุ้นในบริษัทขาดทุน
บริษัท สยาม ดีซีเอ็ม ดำเนินธุรกิจจัดซื้อและจำหน่าย รวมทั้งเป็นผู้จัดระบบขนส่ง เพื่อกระจายสินค้า ลูกค้าหลักคือ บริษัท สยามแฟมิลี่มาร์ท